bavarian-nlp/barwiki-20250901 huggingface dataset:
Rutino

Rutino is a Gmoa mid Eihwohna (Stond: ) im Sidwestn vo Italien in da Provinz Salerno (Region Kampanien).
Da Ort liegd im Westn van Nationalpark Cilento uma 5 km sidli vo Agropoli.
Geografie.
Za da Gmoa ghean koane weidan Ortschoftn. De Nochboagmoana san: Lustra, Perito, Prignano Cilento und Torchiara.
Lustra lieg af uma 370 Meta Häh, noad-estli van Monte Stella, om häxdn Beag in da nähan Umgebung, und is Tei van: Nationalpark Cilento und Vallo di Diano, sowia vo da Comunità Montana Alento-Monte Stella.
Prignano Cilento

Prignano Cilento is a Gmoa mid 957 Eihwohna (Stond: ) im Sidwestn vo Italien in da Provinz Salerno (Region Kampanien).
Da Ort liegd im Westn van Nationalpark Cilento uma 4 km estli vo Agropoli.
Geografie.
Za da Gmoa ghean no de Ortschoftn: Melito und San Giuliano. De Nochboagmoana san: Agropoli, Cicerale, Ogliastro Cilento, Perito und Rutino.
Prignano Cilento liegd af om uma 415 Meta hohn Higl, noad-estli van Monte Stella, om häxdn Beag in da nähan Umgebung, und is Tei van Nationalparks Cilento und Vallo di Diano, sowia vo da Comunità Montana Alento-Monte Stella.
Monte Stella (Cilento)

Da Monte Stella (aa: Monte della Stella oda Montestella) (deitsch etwa: „Sternberg“) is de häxde Eahebung van westlichn Cilento. 
Geografie.
Da Beag wead in drei Himmesrichtunga van Tyrrhenischn Meea umschlossn. Im Ostn buidd's Toi van Fluss Alento vo seina Grenz.
Eareichboakeit.
Af'n Monte Stella fiahd a Stroß, de in Omignano ofongd und in uma 7 km af'n Beag fiahd. Des Weidan gibd's Wondawege ausgehnd vo de umliengdn Ortschoftn: Serramezzana, Perdifumo und San Mauro Cilento.
Af'm Gipfe bfindd se a Kiach sowia a Radarstazion.
Buida.
&lt;br&gt;
Kanton Carnières

Da Kanton Carnières is a ehemoiiga, bis 2015 bstähnda franzesischa Kanton im Arrondissement Cambrai, im Département Nord und in da Region Nord-Pas-de-Calais; sei Haptort woa Carnières. Vatretarin im Generoirod van Departement woa ob 2004 Delphine Bataille (PS).
Da Kanton Carnières hod im Joar 2012 18.959 Eihwohna ghod.
Gmoana.
Da Kanton hod aus fimfzehn Gmoana bstondn:
Carnières

Carnières is a Gmoa im Noadn vo Frankreich. Se ghead za da Region Hauts-de-France, zan Département Nord, zan Arrondissement Cambrai und zan Kanton Caudry (bis 2015 Kanton Carnières). Se grenzd: im Noadwestn on Cagnoncles, im Noadn on Rieux-en-Cambrésis, im Noadostn on Avesnes-les-Aubert, im Ostn on Boussières-en-Cambrésis, im Sidostn on Fontaine-au-Pire, im Sidn on Cattenières, im Sidwestn on Estourmel und im Westn on Cauroir. As Siedlungsgebiet liegd af 80 Meta iwa Meeareshäh. De Bewohna nenna se "Carniérois".
Rieux-en-Cambrésis

Rieux-en-Cambrésis is a franzesische Gmoa mid Eihwohna (Stond: ) im Département Nord in da Region Hauts-de-France; se ghead zan Arrondissement Cambrai und zan Kanton Caudry (bis 2015: Kanton Carnières). De Eihwohna wean "Rieuxois" gnennd.
Geografie.
Rieux-en-Cambrésis liegd uma nein Kilometa ostnoadestli vo Cambrai. Umgem wead Rieux-en-Cambrésis vo de Nochboagmoana: Iwuy im Noadn und Noadwestn, Villers-en-Cauchies im Noadostn, Avesnes-les-Aubert im Ostn und Sidostn, Carnières im Sidn, Cagnoncles im Sidwestn sowia Naves im Westn.
Falklandsund

Da Falklandsund () is a Wossastroß in an sidatlantischn Falklandinsln. Ea trennd de zwoa Haptinsln vo da Inslgruppe Ostfalkland und Westfalkland und valaffd vo Noad-Ost noch Sid-West. Ea is uma 90 km long und on da schmoisdn Stej unta 4 km broad. 
De Meeaenge is 1690 vo John Strong entdeckd worn.
Weahnd'm Falklandkriag 1982 woa da Sund Kriagsschauplotz. Om 21. Mai 1982 san britische Kriagsschiffe van Noadn kemmad in an Sund eihdrunga und hom oan Brucknkopf in da San-Carlos-Bucht earichdd. Vo deara Stej aus, hom's de Ostinsl vo Argentinien zruckeaobad.
Osiedlunga om Falklandsund san: Port San Carlos und San Carlos af Ostfalkland bzw. Port Howard und Fox Bay af Westfalkland.
Listn vo de Falklandinsln

De Falklandinsln (sejtn aa: Malwinen, van Franzesischn: Îles Malouines englisch: Falkland Islands, spanisch: Islas Malvinas) wean sowoih van Großbritannien ois aa vo Argentinien beospruchd, und fia de meisdn Orts- und Fluanama gibd's sowoih a englische ois aa a spanische Variante. De spanischn Variantn wean aussahoib vo Argentinien kaum vawendd.
Ostfalkland

Ostfalkland (englisch: East Falkland, spanisch: Isla Soledad) is mid 6605 km² de gressde vo dea im Sidatlantik glengne Falklandinsln. De Insl wead duach'n Falklandsund vo iahra Schwestainsl Westfalkland trennd.
Bevejkarung und Wiatschoft.
Af "Ostfalkland" lem 2197 Eihwohna (Stond: 2001), wos mid Obstond de gressde Eihwohnazoih vo olle Falklandinsln doastejd. Zuasetzli za de Eihwohna san uma 2000 britische Soidotn af da Insl stazioniad.
Af Ostfalkland lieng de Haptstod Port Stanley, de gressdn Ortschoftn und da Hapthofn van gsomdn Archipel vo de Falklandinsln. Aussadem bfindn se 2 internationale Flugplätz af da Insl.
De wichtigsdn Eihnohmquejn vo da Bevejkarung san: Fiischfong, Schofzucht, Effntlicha Dienst, Tourismus und Militär.
Geografie.
Da häxde Punkt vo da Insl is da 705 m hohe Mount Usborne. De Insl is iwawiengd mid Boonghanf-bwoxane Gerejfejda, Heidelndschftn und Moore bedeckd. As Klima, de Fauna und Flora entsprechn de Gegemheitn van gsomtn Archipel und san subpolar. Da Volunteer Point is a wichtige Landmarke fia de Schifffoaht.
Da sidliche Tei vo da Insl, Lafonia is van neadlichn Tei duach'n Choiseul Sound im Wesntlichn trennd und nua duach a schmoie Landenge ba Goose Green mid'm neadlichn Tei vabundn.
Gschicht.
Bis za da eiropäischn Entdeckung woa de Insl unbewohnd.
Hidalgo (Bundesstoot)

Hidalgo is a zentroia Bundesstoot vo Mexiko (1869 buidd), neadli vo da Haptstod gleng. Ea is bnennd noch Miguel Hidalgo, dea mid seim "Grito de Dolores" an Unobhengigkeitskompf in Mexiko iniziiad ghod hod. Ea hod 20.813 km² und ca. 2,7 Mio. Eihwohna (Stond Zensus: 2010. Haptstod is Pachuca de Soto. Administrativ untagliedad is da Bundesstoot in 84 Municipios.
De briahmdsde Attrakzion van Stoot is de Ruinastätte Tula, vo dea ma onimmd, se sei de Haptstod vo de Toltekn gwesn.
De Wiatschoft is haptsechli duach'n Beagbau (Süwa, Goid, Blei, Kupfa, Zink) und de Landwiatschoft bstimmd.
Feurs

Feurs is a franzesische Gmoa mid Eihwohna (Stond: ) im Département Loire in da Region Auvergne-Rhône-Alpes. Se ghead zan Arrondissement Montbrison und is Haptort van gleinaming Kanton.
Geografie.
De Kloastod liegd inmiddn vo da historischn Provinz Forez m rechten Ufa vo da Loire rund 70 km westli vo Lyon.
Arrondissement Montbrison

As Arrondissement Montbrison is a Vawoitungseihheit van Département Loire in da franzesischn Region Auvergne-Rhône-Alpes. Untapräfektua is Montbrison.
Es bstähd aus 5 Kantone und 136 Gmoana.
Gmoana.
De Gmoana van Arrondissement Montbrison san:
Neioadnung vo de Arrondissements 2017.
Duach de Neioadnung vo de Arrondissements im Joar 2017 san de Gmoa Andrézieux-Bouthéon aus'm Arrondissement Montbrison om Arrondissement Saint-Étienne zuagwiesn worn.
Ehemoiige Gmoana seit da landesweidn Neioadnung vo de Kantone.
Bis 2015: Chalmazel, Jeansagnière
Montbrison (Loire)

Montbrison is afranzesische Gmoa mid Eihwohna (Stond: ) im Département Loire in da Region Auvergne-Rhône-Alpes; se is Vawoitungssiez van Arrondissement Montbrison und Haptort van Kanton Montbrison.
Geografie.
Montbrison liegd on da Grenz za da Ebane vo Forez, om Fuaß vo de Monts du Forez, 30 Kilometa vo Saint-Étienne entfeand.
Geschicht.
De easchte Eawähnung van Ort stommd aus'm Joar 870. Unta de Grofn vo Forez is Montbrison Haptort vo da Grofschoft worn. Im Valaff van Hundadjearing Kriag is da Ort bfestigd worn. Unta Kini Franz I. is Montbrison on de Krone vo Frankreich kemma.
Vo Montbrison noch Montrond-les-Bains is vo 1839 bis 1848 de easchte, domois no vo Ressa zongne Stroßnboh vo Eiropa (→ Stroßnboh Montbrison–Montrond) valaffa.
Zan 1. Jenna 2013 is de Gmoa Moingt, seit 1973 assoziiad, noch ana Voiksobstimmung endguitig eihgmoad worn. Moingt gähd af on gallo-remischn Bodeort, "Aquae Segetae", aus'm 1. und 2. Joarhundad zruck. Reste van remischn Theata san no z'seng.
Sengswiadigkeitn.
De gotische Kollegienkiache "Notre-Dame-d’Espérance" is in de Joar 1223–1466 eabaud worn und stähd ois Monument historique (seit 1840) unta Denkmoischutz.
Städtpartnaschoft.
Mid da slowenischn Stod Sežana bstähd a Städtpartnaschoft.
Kanton Montbrison

Da Kanton Montbrison is a Kanton im Arrondissement Montbrison im Département Loire vo da franzesischn Region Auvergne-Rhône-Alpes. Haptort is Montbrison. Vatretarin im "conseil général" van Département is seit 2004 Liliane Faure.
Gmoana.
Zan Kanton Montbrison ghean seit da landesweidn Neioadnung vo de Kantone 2015 de foingdn 31 Gmoana:
Bis za da Neioadnung hod da Kanton Montbrison aus de 19 Gmoana: Bard, Chalain-d’Uzore, Chalain-le-Comtal, Champdieu, Écotay-l’Olme, Essertines-en-Châtelneuf, Grézieux-le-Fromental, L’Hôpital-le-Grand, Lérigneux, Lézigneux, Magneux-Haute-Rive, Montbrison, Mornand-en-Forez, Précieux, Roche, Saint-Paul-d’Uzore, Saint-Thomas-la-Garde, Savigneux und Verrières-en-Forez bstondn.
Nordfjordeid

Nordfjordeid is a om norwegischn Eidsfjord, am noadestlichn Oarm van Nordfjord gelengna Ort. Ea is Vawoitungssiez vo da Kommune Eid und ghead da Provinz Sogn og Fjordane o.
Nordfjordeid liegd on da Eiropastroß 39, de van dänischn Aalborg iwa Bergen noch Trondheim fiahd.
1842 is do da Mathematika Sophus Lie geboan worn. As duatige Kongresszentrum drogd sein Nam. Aa da norwegische Fuaßboi]spuia Azar Karadaş stommd vo do.
As Grebafejd vo Vereide liegd im Ort.
2009 hod da Ort 2689 Eihwohna zehjd.
Eid (Norwegn)

Eid is a Kommune in da norwegischn Provinz Sogn og Fjordane. Se liegd im Nordfjord. De Kommune grenzd: im Noadn on Vanylven und Volda, im Ostn on Hornindal und Stryn, im Sidn (sidli van Fjord) on Gloppen und Bremanger und im Westn on Vågsøy. As administrative Zentrum vo da Kommune liegd in Nordfjordeid.
Fiada

Da Fiada (dt. "Fürtuch, Vortuch, Schürze"; engl. "apron") is a oafochs Gwand, wo ma si um d Wampn bindn duad. Es is im Grund a gross' Diachl, wo ma voam Gwand drogd und mid Bandln am Ruckn festbindt. Fiada hoasst aa nix andas wia Fiaduach (boarisch fia dt. "Vortuch").
Da Fiada woar friaa a tipisches Orbadsgwand, wo praktisch jeda in da Middl- und Untaschicht mehra davo ghobt hod. Da klassische Fiada, ohne Obadoal, hod voa oim ba de Trachtla iwalebt. Fia d Fiada mid Obadoal sogt ma heint moast Schiazn.
Volda

Volda is a Ort und a Kommune van norwegischn Fylke (Vawoitungsbeziak) Møre og Romsdal. As Vawoitungszentrum vo da Kommune is "Volda".
De Kommune dehnd se: vo Noad bis Sid inklusiv vo Rovdefjorden uma 31,8 Kilometa, vo Ost bis West uma 40,2 km aus.
De häxde Eahebung woa da 1482 Meta hohe Kyrkjefjellet, de gressde Wossafläch im Binnenland is da 3,8 Quadratkilometa große Bjørkedalsvatnet on dem's bekonnde Bootsbauadoaf Bjørkedal liegd.
De Bevejkarungsdichte bedrogd Eihwohna pro Quadratkilometa.
Benochboade Kommunen san: Ørsta, Ulstein und Vanylven sowia de Kommunen Hornindal und Eid van ogrenzndn Fylke Sogn og Fjordane.
Buidung.
In da Stod "Volda" bfindd se de 1994 grindde stootliche Hochschui Høgskulen i Volda.
Vakeah.
Volda liegd on da Eiropastroß 39. Rund via Kilometa neadli vo da Stod bfindd se da Flughofn Ørsta-Volda, Hovden.
Bjørkedal

Bjørkedal is a Ortschoft in da westnorwegischn Gmoa Volda im Fylke Møre og Romsdal.
De Ortschoft liegd on da E39 zwischn: Nordfjordeid und Volda om Sää Bjørkedalsvatnet on da Grenz zan Fylke Sogn og Fjordane.
Bekonnd is Bjørkedal duach sei longe Tradizion ois Bootsbaugmoa.
Bsondas duach'n Bau vo tradizionejn Hoizboote van Typ Sunnmørsbåt, owa aa duach'n Nochbau vo Wikingaschiffe wia'm Osebergschiff ("Dronningen"), om Gokstadschiff ("Gaia"), om Borgundknarren, om Kvalsund-Boot und da Saga Siglar, ana Rekonstrukzion vo da Skuldelev I is Bjørkedal bekonnd worn.
Eiropastroß 39

De Eiropastroß 39 (dt.: Europastraße 39, Obkiazung: E 39) eastreckd se van norwegischn Trondheim in sidlicha Richtung iwa Bergen bis ins noaddänische Aalborg. Se is 1330 km long.
Valaff.
De Eiropastroß 39 fongd ois Obzweig vo da Eiropastroß 6 uma 10 Kilometa sidli vo Trondheim o. In iahm sidlichn Valaff entlong da Atlantikgstod vo (Westnorwegn passiad se de Städt: Kristiansund, Ålesund, Bergen, Stavanger und Kristiansand. In iahre Wegstreckn san meahrare Autofeahrn eihbundn: ocht kiazare Feahrn in Norwegn sowia de vo Norwegn noch Dänemark fiahnde Feahre Kristiansand-Hirtshals. Vaschiedane friahare Feahrstreckn san duach Untawossatunnl easetzd worn, vo dena da Bømlafjordtunnl a Tiafn vo 262,5 m unta'm Meearesspiagl eareichd. Van dänischn Hirtshals valaffd de E 39 ois Autoboh bis noch Aalborg.
Rauma (Fluss)

De Rauma is a steila Wuidfluss in de norwegischn Provinzn Møre og Romsdal und Oppland. Ea duachfliassd's landschoftli schene Hochtoi (Romsdal) und mindd spada in an Romsdalsfjord ba Åndalsnes. Ruhige säänoatige Streckn wexln se mid stoak vablockdn Gfäjstreckn ob.
Freizeid.
De Rauma is ana vo de großn Lachsfliss vo Norwegn. Gleizeidig is'a oans vo de schwiarigsdn Wuidwossakajakgwassa van Land.
Bury (Greater Manchester)

Bury is a Stod im Metropolitan County Greater Manchester rund 13 km neadli van Zentrum vo Manchester in England. Se zehjd 60.718 Eihwohna (2001) und is Vawoitungssiez van gleinaming Metropolitan Borough Bury mid rund 182.000 Eihwohna. Im Noadn vo da Stod liegd a Moorlandschoft und im Sidn grenzd de Stod on an River Irwell. 
Briahmdsta Suhn vo da Stod is Robert Peel. Noch iahm san de englischn Polizistn ois "Bobbies" oda "Peelers" bnennd.
Vakeah.
Bury is Endpunkt vo da Metrolink-Stodbohlinie "Bury Line", de Bury on's Zentrum vo Manchester obindd. Busse eagenzn's Vakeahsogebot.
Spoat.
Da bedeitndsde Fuaßboivaein is da FC Bury, dea in Saison 2016/2017 in da Football League One spuid.
Rengfejdbau

Da Rengfejdbau (dt.: Regenfeldbau) is a Foam van Bodnbau, de ausschlissli mid Wossa aus Niedaschleg, oiso ohne zuasetzliche kinstliche Bewassarung auskummd. a Sondafoam van Rengfedbau stejd da Trucknfejdbau doa. As Gengtei is da Bwassarungsfejdbau. 
In de Wiastnrondgebiete vo Voadaasien is Rengfejdbau in da Regl ob ana Joaresniedaschlogsmenge iwa 250 Millimeta megli. Da Oabeitseihsotz is häha und de Eatreg san gringa ois ba bwassadm Fejdbau. In Afghanistan und Tadschikistan hoassd da Rengfejdbau "lalmi".
Mid'm Rengfejdbau ned z'vawexln is da Nossfejdbau.
Powiat Tczewski

Da Powiat Tczewski is a Powiat ("Kroas") in da poinischn Woiwodschoft Pommern mid da Kroasstod Tczew. Da Powiat hod a Fläch vo 697,54 km², af dea 115.836 Eihwohna lem (Stond: 2016).
Gschicht.
Da Powiat Tczewski hod vo 1920 bis zan 6. Aprui 1945, mid Untabrechung duach de deitsche Bsotzungszeid Septemba 1939 bis Meaz 1945, za da Woiwodschoft Großpommerellen ghead. Im Zug vo ana Gebietsrefoam is om 1. Aprui 1932 da Powiat Gniewski, mid Siez vo da Starostei in Gniew, eihgliedad worn. Om 7. Aprui 1945 is da Powiat Tczewski on de nei gschoffane Woiwodschoft Danzig kemma.
Gmoana.
Da Powiat Tczewski umfossd sechs Gmoana, dovo oa Stodgmoa, zwoa Stod- und Landgmoana, dean gleinamige Haptorte as Stodrecht bsitzn – sowia drei Landgmoana:
"Eihwohnazoihn van 31. Dezemba 2016"
Warmia Olsztyn

Warmia Olsztyn (voistendig: Kolejowy Klub Sportowy Warmia Olsztyn) is a Meahspartnspoatvaein aus da poinischn Stod Olsztyn. Bsondare Eafoige hod se da Vaein im Badminton und im Fuaßboi eakempfd. 
Gschicht.
Da Vaein is om 15. Juli 1945 ois KKS Olsztyn grindd worn. 1949 wurde der Verein in ZS Kolejarz Olsztyn umbnennd. Om 6. Feba 1957 hod'a an heiting Nam eahoidn. Bsondare Eafoige san im Badminton earunga worn. Vo 1978 bis 2006 is da Vaein 25 Moi in da easchtn poinischn Liga gstartd. Im Fuaßboi is da Vaein in da Saison 1995/1996 in da Haptrunde van poinischn Pokoi gstondn. Zwoa Saisons Spada is ma in de zwoate poinische Liga afgstieng.
Huf

Da Huf (dt. "Hüfte", engl. "hip", lat. "coxa") is im engan Sinn s Glenk, wo d Haxn midn Beckn vabindn duad. Im weidan Sinn is da Huf s Keapadoal unta da Taille, uma s Beckn umadum.
Es gibt an Untaschied zwischn am Huf vom Wei und vom Mo. Ban Wei entwicket se da Huf in da Regl broada.
En Huf deaf ma ned vawexln mid d Huaf vom Roos.
Carlentini

Carlentini is a Gmoa in da Provinz Syrakus in da Region Sizilien in Italien mid Eihwohna (Stond: ).
Log und Datn.
Carlentini liegd 40 km westli vo Syrakus. De Eihwohna oabadn haptsechli in da Landwiatschoft.
De Nochboagmoan san: Augusta, Buccheri, Catania, Ferla, Francofonte, Lentini, Melilli und Sortino.
Gschicht.
De Gmoa is 1551 grindd worn. Noch'm Eadbem 1542 soitn de Eihwohna aus da bschedigdn Stod Lentini dohea ziang. Da Nam vo da Stod is a Kombinazion aus'm Nam van domoiing Herrscha van Heiling Remischn Reich Karl V. und da Stod Lentini.
Olsztyn (Woiwodschoft Schlesien)

Olsztyn is a Doaf und Siez vo da gleinaming Landgmoa in Poin in da Woiwodschoft Schlesien im Powiat Częstochowski.
Geografie.
Olsztyn liegd 10 Kilometa sedestli vo da Kroasstod Częstochowa und 200 km sidwestli vo Warschau im Krakau-Tschenstochaua Jura, in da historischn Region Kloapoin.
Gschicht.
As Stodrecht hod Olsztyn 1488 van poinischn Kini Kazimierz Jagiellończyk eahoidn. Olsztyn hod's jedoch 1870 unta russischa Vawoitung valoan.
In de Joar 1975 bis 1998 hod de Gmoa za da Woiwodschoft Częstochowa ghead.
Gmoa.
Za da Landgmoa Olsztyn ghean foingde Ortschoftn:
 Biskupice
 Bloki Kolejowe
 Bukowno
 Krasawa
 Kusięta
 Leśniczówka Dębowiec
 Leśniczówka Zrębice
 Odrzykoń
 Olsztyn
 Przymiłowice
 Przymiłowice (osada leśna)
 Przymiłowice-Podgrabie
 Skrajnica
 Sokole Góry
 Suliszowice-Szczypie
 Turów
 Zielona Góra
 Zrębice
Vakeah.
Im Gmoagebiet lieng de Hoite Turów und Kusięta Nowe on da Bohstreckn Kielce–Fosowskie.
Sengswiadigkeitn.
Olsztyn is bekonnd fia sei Buagruine af om Koichstoafejsn aus'm 14. Joarhundad. De Buag is 1306 easchtmois eawehnd und im Valaff van Zwoatn Noadischn Kriag 1656 vo schwedischn Truppn zastead worn. Heit is se a bliabds touristischs Zui und a Stazion van "Adlahoast-Kuituaweg (Szlak Orlich Gniazd)".
Goose Green

Goose Green is a Ort af da Lafonia-Hoibinsl af Ostfalkland.
Da Ort hod 40 Eihwohna zan Stond vo da Voikszehjung 2012 ghod und is de zwoatgressde Siedlung af de Falklandinsln. Ea liegd 3,2 Kilometa sidli vo Darwin af'm Isthmus vo da Insl om Choiseul Sound. Ea is 1875 ois Produkzionsstätte fia Talg grindd worn und wa 1982 Schauplotz vo ana Schlocht van Falklandkriag. As Glende vo da Farm Goose Green, af dem Schofzucht und -hoitung betriem wean, umfoss 1700 Quadratkilometa. 
De Schlocht vo 1982.
In da Dorfhoi vo Goose Green san vo da argentinischn Armee etwa hundad Zivilistn interniad worn, wejche se aus Stanley hiahi in Sichaheit brochd kod hom.
Om 28. Mai 1982 hod's 2. Bataillon van Parachute Regiment unta Obastleitnont Herbert Jones an argentinischn Vabond ogriffn, um Zuagong noch Lafonia z'ealonga. Da Kompf hod mid om Sieg vo de Britn und rund 1000 argentinischn Kriagsgfongane om foingdn Dog g'endd.
Lafonia

Lafonia bezeichnd'n sidlichn Tei vo da Insl Ostfalkland, wejche za de sidatlantischn Falklandinsln ghead.
De 2400 km² große Hoibinsl Lafonia is duach a schmoje Landenge, de on da schmoisdn Stej nua guad oan Kilometa broad is, mid'm neadlichn Tei vo Ostfalkland vabundn. De Landenge trennd'n Choiseul Sound (innasda Tei Darwin Harbour) im Ostn van Brenton Loch (innasda Tei Camilla Creek) im Westn. Barren Island, Bleaker Island, George Island, Lively Island, Sealion Island und Speedwell Island lieng voa Lafonia und ghean geografisch za deara Region.
Da Nam gehd af'n britischn Schofzichta "Samuel Fisher Lafone" zruck, dea's Areoi 1846 kaffd hod, um duat Schof z'hoidn.
Lafonia is extrem dinn bsiedld. De zwoa gressdn Siedlunga, Goose Green (mid 40 Eihwohna zwoatgressda Ort vo de Falklandinsln) und Darwin lieng af da Landenge. Weidare Siedlunga san: North Arm Settlement (20 Eihwohna) und Walker Creek. Valossne Siedlunga san: Hope Place, Kelp Creek und Egg Harbour. De Hoibinsl hod jedoch a reichs Wuidlem. Nem vaschiedne Entnaoartn, wia Chilepfeifente oda Versicolorente gibd's aa: Säälewn, Delfine und Pinguine.
Af'm Gebiet Lafonias bfindd se de sidlichsde Hengebruck vo da Wejd.
Se is 1825 eabaud und fiaNn Schoftrieb za Schur gnutzd worn.
Barren Island (Falklandinsln)

Barren Island (span.: Isla Pelada) is oane vo de Falklandinsln. De Insl liegd sidwestli vo Ostfalkland und sidestli vo George Island. Se wead vo George Island aus teiweis ois Woad fia Schof gnutzd.
De Insl is fia iahre Voglkolonien bekonnd, drunta de va da Dominikanamew, van Riesnstuamvogl, da Magellangons und nva Eslspinguin. Se wead deshoib vo Zeid za Zeid von Kreizfoahtschiff ogsteiad. Gmoasom mi de ondan Insln vo da Speedwell-Gruppn wead se vo "BirdLife International" ois Important Bird Area (FK16) ausgwiesn.
Bruatzeid

Ois Bruatzeid (dt.: Brutzeit) wead in da Ornithologie jene Joareszeid bezeichnd, in dea a bstimme Oart za da Fuatpflonzung schreitd. De in de Oa bfindlichn Embryona bneting fia iahre Entwicklung gleimeßige Temparatuan, de meisd häha ois de Umgebungstemparatuan san. Ois Woambliada kenna de Vegl mid iahra Keapaweam de Entwicklung vo de Embryona iniziian (startn) und afrechteahoidn. Dozua sitzn de Ejtanvegl weahnd da gsomdn Bruatdaua af'm Nest und soang fia a gleimeßige Temparatua vo de Oa. Nochdem de Kuikn weid gnua entwickld und lemsfehig san, duachbrechn's de Oaschoij und schlupfn.
Bastiglia

Bastiglia is a italienische Gmoa ("comune") mid Eihwohna (Stond: ) in da Provinz Modena in da Emilia-Romagna. De Gmoa liegd uma 10 Kilometa noadnoadestli vo Modena zwischn de Fliss Secchia und Panaro.
Gschicht.
Uma 1000 noch Kristus hod se im Ortstei "San Clemente" a Residenz van Grof "Cesi vo Modena" bfundn.
Vakeah.
Duach de Gmoa fiahd de "Strada Statale 12 dell’Abetone e del Brennero" vo Pisa zan Brennaposs.
Frederikshavn Kommune (1970–2006)

Frederikshavn Kommune woa bis Dezemba 2006 a dänische Kommune im domoiing Nordjyllands Amt in da Landschoft Vendsyssel im neadlichn Jütland. Seit Jenna 2007 is se zamm mid de Kommunen: Skagen und Sæby Tei vo da neien Frederikshavn Kommune.
Spoltore

Spoltore is a italienische Gmoa in da Provinz Pescara in de Abruzzen mid Eihwohna (Stond: 2015).
De Nochboagmoana san: Cappelle sul Tavo, Cepagatti, Montesilvano, Moscufo, Pescara, Pianella und San Giovanni Teatino (CH).
Gschicht.
Ma hod in oaning Restn vo Stoana in Tein vo Spoitn und Bedn de Schrift vo ana remischn Presenz in dem Gebiet gfundn. Da Nam vo da middloitalichn Stod stommd aus'm Germanischn und hod „spelt“ ghoassn. Im Middloita hod de Stod za da Gmoa Loreto ghead.
Im Joar 1927 is de Stod Spoltore neie Gmoa vo da Provinz Pescara worn. 1928 hod se iah administrative Autonomie valoan und is Tei vo da Gmoa Pescara worn. 1947 is Spoltore wieda vo Pescara losglesd worn und hod'n Status ois sejbststendige Gmoa eahoidn.
Weinbau.
In da Gmoa wean Rebn vo da Soate Montepulciano fia'n DOC - Wein Montepulciano d’Abruzzo obaud.
Foxe Basin

 
As Foxe Basin (bnennd noch'm Entdecka Luke Foxe) is a Meearesbeckn neadli vo da Hudson Bay im neadlichn Kanada im Territorium Nunavut. Es wead vo: da Baffininsl, da Melville-Hoibinsl und da Southampton-Insl eihgrohmd.
As Meearesbeckn is im Noadwestn duach de Fury-und-Hecla-Stroß mid'm Goif vo Boothia vabundn. Da sidliche Ausgong is da Foxe Channel, dea zwischn da Southampton-Insl und da Foxe-Hoibinsl liegd. Ea vabindd's Foxe Basin mid da Hudsonstroß und da Hudson Bay.
As Gwassa wead gressdnteis kaum iwa 100 Meta diaf. De gressde Insl im Beckn is de Prinz-Charles-Insl. 
De Gstodn san im Sidn zmeisd fejsig, dogeng im Noadn floch. De wichtigsde Siedlung is Sanirajak im Noadostn van Gebiet.
As Foxe Basin is Hoamat vo da gressdn Walrossheade vo Kanada.
Fury-und-Hecla-Stroß

De Fury-und-Hecla-Stroß (dt.: Fury-und-Hecla-Straße, () is a Meeaenge im kanadischn Nunavut. Se trennd de gressde Insl van Land, de Baffininsl, van Festland, gnaua gsogd vo da Melville-Hoibinsl. De Wossastroß is uma 160 km long und bis za 35 km broad. Om Ostend lieng oanige Insln in da Fury-und-Hecla-Stroß. Do bfindd se zwischn Ormonde Island und'm kanadischn Festland aa de mid nua 2 km schmoisde Stej vo da Meeaenge. As Gwassa is de meisde Zeid van Joar vaeisd.
De Wossastroß is 1822 im Zug vo da zwoatn Expedizion vo William Edward Parry entdeckd und noch sei zwoa Schiffe, da "HMS Fury" und da "HMS Hecla", bnennd worn.
Wichtigsda Ort vo da Region is Iglulik af ana Insl etwos sidestli vo da Fury-und-Hecla-Stroß.